Ευγενία Φακίνου

Η Ευγενία Φακίνου (Αλεξάνδρεια, 8 Ιουνίου 1945) είναι Ελληνίδα λογοτέχνης και γραφίστρια. 

Βιογραφία
Γεννήθηκε στην Αλεξάνδρεια της Αιγύπτου στις 8 Ιουνίου 1945. Είναι σύζυγος του δημοσιογράφου και συγγραφέα Μιχάλη Φακίνου, με τον οποίο απέκτησε δύο παιδιά. Μεγάλωσε στην Αθήνα και σπούδασε γραφικές τέχνες, κουκλοθέατρο και ξεναγός. Εργάστηκε και σταδιοδρόμησε για μερικά χρόνια σε ενα περιοδικό ως γραφίστρια ενώ ασχολήθηκε ιδιαίτερα με την παιδική λογοτεχνία μέσω του παιδικού θέατρου.

Το αντικειμενοθέατρο Ντενεκεδούπολη
Στο τέλος του 1975 δη­μιούργησε το αντικειμενοθέατρο ή κουκλοθέατρο Ντενεκεδούπολη το οποίο δεν είχε μόνιμη στέγη. Αρχική στέγη του ήταν το Θέατρο Οδού Κεφαλληνίας στην Κυψέλη. Το 1979 στεγάστηκε στο χώρο του κινηματογράφου Φιλίπ στη συμβολή των οδών Πατησίων και Θάσου επίσης στην Κυψέλη και στο χώρο αυτό έμεινε μέχρι το 1982. Συνολικά στο Αντικειμενοθέατρο αυτό παρουσιάστηκαν 6 έργα, τα οποία είναι τα ακόλουθα: 

 Ο Λαδένιος (1975 - 1976)
 Στο Κουρδιστάν (1976 - 1977)

 Οι Καμινάδες (1977 - 1978)

 Το μεγάλο ταξίδι του Μελένιου (1978 - 1979)

 Η Μις Νάυλον (1978 - 1979)

 Ο κύριος Ουλτραμέρ (1979 - 1980)
Απ' τα έργα αυτά, τα 5 τα έντυσε με μουσική ο Γιάννης Μαρκόπουλος και το Στο Κουρδιστάν ο Χρήστος Λεοντής. Η μουσική των 4 εκδόθηκε σε δίσκο το Μάιο του 1980 απ την εταιρεία Μίνως (η μουσική του έργου Η Μις Νάυλον δε συμπεριλήφθηκε στο συγκεκριμένο δίσκο επειδή δεν παρουσιάστηκε για ολόκληρη Χειμερινή περίοδο). Η μουσική του Λεοντή για το έργο Στο Κουρδιστάν δεν κυκλοφόρησε ποτέ σε δίσκο μέχρι και σήμερα.   Σήμερα τα ντενεκεδάκια και τα άλλα αντικείμενα που χρησιμοποιούνταν στις παραστάσεις του αντικειμενοθεάτρου Ντενεκεδούπολη εκτίθενται στο Θεατρικό Μουσείο.

Έναρξη της ενασχόλησής της με τη λογοτεχνία για μεγάλους
Το 1982 κυκλοφόρησε το πρώτο της μυθιστόρημα, την Αστραδενή. Τα μυθιστορήματά της έχουν μεταφραστεί και κυκλοφορούν στα γερμα­νικά, αγγλικά, ρωσικά, ουγγρικά, δανέζικα, γαλλικά, ολλανδικά, ιταλικά και σερβι­κά. Το 2005 τιμήθηκε με το Βραβείο Ανα­γνωστών (Εθνικό Κέντρο Βιβλίου – Σκάι 100,3) για το μυθιστόρημά της Η μέθοδος της Ορλεάνης και το 2008 με το Κρατικό Βραβείο Διηγήματος για τη συλλογή διηγημάτων Φιλοδοξίες κήπου. Έγραψε κυρίως μυθιστορήματα με τα θέματά της να είναι εμπνευσμένα από την κοινωνική πραγματικότητα και από τα υπάρχοντα προβλήματα. Το 2001 ανέβηκε με πολλή μεγάλη επιτυχία σε θεατρική διασκευή του Δημήτρη Μαυρίκιου και με πρωταγωνίστρια την Αλέκα Παΐζη το έργο της Το έβδομο ρούχο. Σήμερα η Ευγενία Φακίνου κατοικεί στο Χαλάνδρι  Αττικής.

Εργογραφία  
Η Ευγενία Φακίνου έχει ασχοληθεί με το κουκλοθέατρο, το λεύκωμα και το διήγημα. Ωστόσο, το μεγαλύτερο μέρος του έργου της απαρτίζεται από μυθιστορήματα. Έτσι το έργο της κατατάσσεται ως εξής:

Κουκλοθέατρο

Ντενεκεδούπολη (κουκλοθέατρο-αντικειμενοθέατρο) (τέλη του 1975)

Λεύκωμα

 Ελληνικό Πανόραμα, λεύκωμα (1995)

Συλλογή διηγημάτων

 Φιλοδοξίες κήπου (διηγήματα) (2007)

Μυθιστορήματα

Αστραδενή (μυθιστόρημα) (1982)
Το έβδομο ρούχο (μυθιστόρημα) (1983)
Η Μεγάλη Πράσινη (μυθιστόρημα) (1987)
Ζάχαρη στην άκρη (μυθιστόρημα) (1991)
Γάτα με πέταλα (μυθιστόρημα) (1990)
Η Μερόπη ήταν το πρόσχημα (μυθιστόρημα) (1994)
Εκατό δρόμοι και μια νύχτα (μυθιστόρημα) (1997)
Τυφλόμυγα (μυθιστόρημα) (2000)
Ποιος σκότωσε τον Μόμπυ Ντικ; (μυθιστόρημα) (2001)
Έρως, θέρος, πόλεμος (μυθιστόρημα) (2003)
Η μέθοδος της Ορλεάνης (μυθιστόρημα) (2005)
Για να δει τη θάλασσα (μυθιστόρημα) (2006)
Οδυσσέας και Μπλουζ (μυθιστόρημα) (2006)
Το τρένο των νεφών (μυθιστόρημα) (2007)
Πλανόδιοι θεριστές (μυθιστόρημα) (2013)
Στο αυτί της αλεπούς (μυθιστόρημα) (2016)
Νυχτερινή ακρόαση (μυθιστόρημα) (2018)

Παραπομπές

Κατηγορία:Έλληνες συγγραφείς του 21ου αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μυθιστοριογράφοι
Κατηγορία:Έλληνες γραφίστες
Κατηγορία:Έλληνες της Αιγύπτου
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 03/2012
Κατηγορία:Ελληνίδες συγγραφείς
Κατηγορία:Γυναίκες μυθιστοριογράφοι